רוברט ג'ורדן

רוברט ג'ורדן (באנגלית: Robert Jordan;
17 באוקטובר 1948 - 16 בספטמבר 2007) הוא שם העט של ג'יימס אוליבר ריגני ג'וניור (James Oliver Rigney Jr.). בשם עט זה הוא נודע בעיקר כמחבר של סדרת הספרים רבת המכר "מחזור כישור הזמן".

קורות חיים 
ג'ורדן נולד בצ'ארלסטון, דרום קרוליינה שבארצות הברית. הגדיר עצמו כנוצרי-אפיסקופלי. שירת שתי תקופות במלחמת וייטנאם בצבא ארצות הברית וזכה במספר עיטורי גבורה. לאחר מכן השלים תואר ראשון בפיזיקה בקולג' הצבאי של דרום קרולינה והועסק על ידי הצי האמריקני כמהנדס גרעין.

הוא חיבב היסטוריה ונהנה מציד, דיג, שיט, פוקר, שח, סנוקר ואיסוף מקטרות. הוא התגורר באזור הולדתו עם רעיתו הרייט מק'דוגל העורכת ספרים.

במרץ 2006 דיווח ג'ורדן כי נתגלתה אצלו מחלה זיהומית בשריר הלב שזמן החיים הממוצע של החולים בה הוא כארבע שנים, הוא החל לקבל טיפול במאיו קליניק, לקח תרופות ונראה היה שמצבו השתפר, אך ב-16 בספטמבר 2007, הוא נפטר מהמחלה.

ראו גם
מחזור כישור הזמן

קישורים חיצוניים

 הבלוג של רוברט ג'ורדן
 

סופרי פנטזיה אמריקאים
סופרים אמריקאים
קצינים וחוגרים בצבא ארצות הברית
מחזור כישור הזמן
אנשי הכוחות המזוינים של ארצות הברית במלחמת וייטנאם
אמריקאים שנולדו ב-1948
אמריקאים שנפטרו ב-2007